Venezuelanska kriza (1895)
<s>Venezuelanska kriza iz 1895. ili Prva venezuelanska kriza je naziv za međunarodnu političku krizu koja je kulminirala tokom 1895. godine između Ujedinjenog Kraljevstva i Venezuele oko teritorija Essequebo i Guayana Esequiba.</s><s>Venezuelanska kriza zapravo je bila kulminacija višegodišnjeg sukoba između dvaju zemalja oko spornog teritorija, kojeg su Britanci smatrali dijelom Britanske Gvajane, a Venezuela svojim teritorijem.</s><s>Teritorijalni spor Venezuela je naslijedila još od perioda kada je bila španjolska kolonija, međutim situacija nije kulminirala do američke intervencije 1895., koja je granični spor pretvorila u međunarodnu krizu.</s>

<s>Naime, venezuelanski lobist William L. Scruggs je iskoristio svoj utjecaj u Washingtonu kako bi uvjerio predsjednika Clevelanda da je britanska politika prema spornom teritoriju zapravo kršenje Monroeove doktrine iz 1823. godine i da predstavlja nedozvoljeni europski intervencionizam u američku sferu utjecaja.</s><s>Reagiravši promptno, Cleveland je predstavio značajno širu interpretaciju doktrine prema kojoj je zabranio bilo kakve daljnje pokušaje europske kolonizacije, ali i objavio kako svako događanje u toj hemisferi predstavlja vanjskopolitički interes za Sjedinjene Države; stav Sjedinjenih Država bio je da se cijeli spor da na međunarodnu arbitražu.</s><s>Britanski premijer Lord Salisbury i ambasador u Washingtonu, Julian Pauncefote, pogrešno su procijenili važnost koju su Sjedinjene Države pridale ovom sporu te su inicijalno odbijali uključiti u arbitražu sav teritorij istočno od "Schomburgkove linije", neformalne granične crte koju je istoimeni njemački istraživač odredio kao granicu između Venezuele i Britanske Gvajane oko pola stoljeća ranije.</s><s>Međutim, takav je stav samo pogoršao situaciju i Britanija je na koncu bila prisiljena pristati na američku intervenciju i arbitražu koja se ticala cjelokupnog spornog teritorija.</s>

<s>Nakon pregovora oko sastava vijeća, Venezuela i Britanija su potpisale Washingtonski sporazum 1897. godine, čijom je ratifikacijom formalizirano osnivanje arbitražnog suda u Parizu; u sastavu suda bili su američki suci Melville Weston Fuller i David Josiah Brewer, britanski sudac Richard Henn Collins i ministar pravosuđa Farrer Herschell (kojega je po njegovoj smrti zamijenio sudac Charles Russell) te ruski diplomat i pravnik, Friedrich Martens.</s><s>U postupku je sudjelovao i bivši američki predsjednik Benjamin Harrison, koji je bio član venezuelanskog pravnog tima.</s><s>Nakon ukupno petnaest mjeseci procesa, završne riječi predane su sudu u prosincu 1898. godine, a cijeli spis je na koncu imao 23 toma.</s><s>Glavni britanski argument bio je da Španjolci, inicijalni kolonizatori, nikada nisu efektivno uspostavili kontrolu nad tim teritorijem te da su lokalni Indijanci imali bliske veze s Nizozemcima, od kojih su Britanci stekli pravo posjeda; After fifty-five days of hearings, Amerikanci su, s druge strane, smatrali takve argumente apsurnima pošto se smatralo kako američki Indijanci nikada nisu imali nikakav suverenitet.</s><s>Ipak, tijek procesa je išao u korist Britanaca jer je Martens želio postići jednoglasnu odluku, dok su oni sami prijetili kako će ignorirati pravorijek ukoliko im ne bude po volji.</s>

<s>Konačna odluka donesena je 3. listopada 1899. godine i iako jednoglasna, nikada nisu prezentirani konkretni razlozi za takvu odluku.</s><s>Pravorijek je gotovo 90% spornog teritorija predao Britancima, što je dočekano s velikim iznenađenjem, pogotovo zbog izostanka bilo kakvog konkretnog razloga.</s><s>Unatoč velikom razočernju, Venezuela je prihvatila pravorijek i dosljedno ga provela u praksu.</s><s>Venezuelanska kriza iz 1895. postala je jedan najranijih primjera intervencionizma temeljem Monroeove doktrine i bio je prvi jasni pokazatelj američke vanjske politike prema Južnoj Americi.</s><s>Cleveland je stekao velike simpatije među južnim susjedima Sjedinjenih Država, a britansko taktičko prihvaćanje Monroeove doktrine omogućilo je daljnji rast američkog intervencionizma.</s>

<s>Reference</s>

<s>Literatura 
 Blake, Nelson M. "Background of Cleveland's Venezuelan Policy." American Historical Review 47.2 (1942): 259-277. in JSTOR
 Boyle, T. "The Venezuela Crisis and the Liberal Opposition, 1895-96." Journal of Modern History Vol.</s><s>50, No.</s><s>3,  (1978): D1185-D1212. in JSTOR
 Campbell, Alexander Elmslie.</s><s>Great Britain and the United States, 1895-1903 (1960).</s><s>Humphreys, R. A. "Anglo-American Rivalries and the Venezuela Crisis of 1895" Transactions of the Royal Historical Society (1967) 17: 131-164 in JSTOR
 Mathews, Joseph J. "Informal Diplomacy in the Venezuelan Crisis of 1896." The Mississippi Valley Historical Review 50.2 (1963): 195-212. in JSTOR
 British Aggressions in Venezuela: The Monroe Doctrine on Trial (Pamphlet, 1895)
 Fallacies of the British Blue Book on the Venezuela Question (Pamphlet, 1896)</s>

<s>1895
Historija Venezuele
Historija Gvajane
Historija SAD (1865–1918)
Historija Ujedinjenog Kraljevstva</s>

